CELEX: 32008H0098
Language: fi
Date: 2007-12-06 00:00:00
Title: Komission suositus, annettu 6 päivänä joulukuuta 2007 , seuraavien aineiden riskinvähentämistoimenpiteistä: piperatsiini; sykloheksaani; metyleenidifenyylidi-isosyanaatti; but-2-yyni-1,4-dioli; metyylioksiraani; aniliini; 2-etyyliheksyyliakrylaatti; 1,4-diklooribentseeni; 3,5-dinitro-2,6-dimetyyli-4-tert-butyyliasetofenoni; di(2-etyyliheksyyli)ftalaatti; fenoli; 5-tert-butyyli-2,4,6-trinitro-m-ksyleeni (tiedoksiannettu numerolla K(2007) 5901) (ETA:n kannalta merkityksellinen teksti )

7.2.2008   
            
            
               FI
            
            
               Euroopan unionin virallinen lehti
            
            
               L 33/8
            
         
      KOMISSION SUOSITUS,
   annettu 6 päivänä joulukuuta 2007,
   seuraavien aineiden riskinvähentämistoimenpiteistä: piperatsiini; sykloheksaani; metyleenidifenyylidi-isosyanaatti; but-2-yyni-1,4-dioli; metyylioksiraani; aniliini; 2-etyyliheksyyliakrylaatti; 1,4-diklooribentseeni; 3,5-dinitro-2,6-dimetyyli-4-tert-butyyliasetofenoni; di(2-etyyliheksyyli)ftalaatti; fenoli; 5-tert-butyyli-2,4,6-trinitro-m-ksyleeni
   (tiedoksiannettu numerolla K(2007) 5901)
   (ETA:n kannalta merkityksellinen teksti)
   (2008/98/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93 (1) ja erityisesti sen 11 artiklan 2 kohdan,
   sekä katsoo seuraavaa:
   
               (1)
            
            
               Neuvoston asetuksen (ETY) N:o 793/93 soveltamiseksi seuraavat aineet on määritelty arvioinnin kannalta ensisijaisiksi aineiksi ensimmäisestä neuvoston asetuksessa (ETY) N:o 793/93 tarkoitetusta ensisijaisten aineiden luettelosta annetun komission asetuksen (EY) N:o 1179/94 (2), toisesta neuvoston asetuksessa (ETY) N:o 793/93 tarkoitetusta ensisijaisten aineiden luettelosta annetun asetuksen (EY) N:o 2268/95 (3) ja kolmannesta neuvoston asetuksessa (ETY) N:o 793/93 tarkoitetusta ensisijaisten aineiden luettelosta annetun asetuksen (EY) N:o 143/97 (4) mukaisesti:
               
                           —
                        
                        
                           piperatsiini,
                        
                     
                           —
                        
                        
                           sykloheksaani,
                        
                     
                           —
                        
                        
                           metyleenidifenyylidi-isosyanaatti,
                        
                     
                           —
                        
                        
                           but-2-yyni-1,4-dioli,
                        
                     
                           —
                        
                        
                           metyylioksiraani,
                        
                     
                           —
                        
                        
                           aniliini,
                        
                     
                           —
                        
                        
                           2-etyyliheksyyliakrylaatti,
                        
                     
                           —
                        
                        
                           1,4-diklooribentseeni,
                        
                     
                           —
                        
                        
                           3,5-dinitro-2,6-dimetyyli-4-tert-butyyliasetofenoni,
                        
                     
                           —
                        
                        
                           di-(2-etyyliheksyyli)ftalaatti (DEHP),
                        
                     
                           —
                        
                        
                           fenoli,
                        
                     
                           —
                        
                        
                           5-tert-butyyli-2,4,6-trinitro-m-ksyleeni.
                        
                     
         
               (2)
            
            
               Näiden asetusten nojalla esittelijöiksi nimetyt jäsenvaltiot ovat arvioineet kyseisistä aineista ihmisille ja ympäristölle aiheutuvat riskit siten kuin olemassa olevien aineiden ihmisille ja ympäristölle aiheuttamien riskien arviointia koskevien periaatteiden vahvistamisesta neuvoston asetuksen (ETY) N:o 793/93 mukaisesti 28 päivänä kesäkuuta 1994 annetussa komission asetuksessa (EY) N:o 1488/94 (5) on säädetty. Ne ovat ehdottaneet toimintaperiaatetta riskien rajoittamiseksi asetuksen (ETY) N:o 793/93 mukaisesti.
            
         
               (3)
            
            
               Myrkyllisyyttä, ekomyrkyllisyyttä ja ympäristöä käsittelevää tiedekomiteaa (SCTEE) ja terveys- ja ympäristöriskejä käsittelevää tiedekomiteaa (SCHER) on kuultu, ja ne ovat antaneet lausuntonsa esittelijöiden tekemistä riskinarvioinneista. Lausunnot on julkaistu tiedekomiteoiden Internet-sivustoilla.
            
         
               (4)
            
            
               Riskiarvioinnin tulokset ja riskien rajoittamiseen tähtäävien toimintaperiaatteiden tulokset on esitetty 7 päivänä helmikuuta 2008 annetussa komission tiedonannossa (6) seuraavien aineiden riskinarvioinnin tuloksista ja riskien vähentämisen toimintasuunnitelmasta: piperatsiini; sykloheksaani; metyleenidifenyylidi-isosyanaatti; but-2-yyni-1,4-dioli; metyylioksiraani; aniliini; 2-etyyliheksyyliakrylaatti; 1,4-diklooribentseeni; 3,5-dinitro-2,6-dimetyyli-4-tert-butyyliasetofenoni; di(2-etyyliheksyyli)ftalaatti; fenoli; 5-tert-butyyli-2,4,6-trinitro-m-ksyleeni.
            
         
               (5)
            
            
               Kyseisen arvioinnin perusteella tietyille aineille on aiheellista suositella tiettyjä riskinvähentämistoimenpiteitä.
            
         
               (6)
            
            
               Voimassa olevan työntekijöiden suojelua koskevan yhteisön lainsäädännön katsotaan yleisesti ottaen antavan riittävät edellytykset aineen työntekijöille aiheuttamien riskien rajoittamiseksi tarvittavalla tavalla, ja niitä olisi sovellettava.
            
         
               (7)
            
            
               Tämän suosituksen riskinvähentämistoimenpiteet ovat asetuksen (ETY) N:o 793/93 15 artiklan 1 kohdalla perustetun komitean lausunnon mukaiset,
            
         SUOSITTAA:
   1   JAKSO
   PIPERATSIINI
   
      
         (CAS-nro 110-85-0, Einecs-nro 203-808-3)
      
   
   Ympäristöä koskevat riskinvähentämistoimenpiteet
   
               1.
            
            
               Asianosaisten jäsenvaltioiden toimivaltaisten viranomaisten olisi vahvistettava neuvoston direktiivin 96/61/EY (7) mukaisesti myönnetyissä toimiluvissa piperatsiiniin liittyvät edellytykset, päästöjen raja-arvot tai vastaavat parametrit tai tekniset toimenpiteet, jotta asianosaiset laitokset soveltaisivat 31 päivään lokakuuta 2007 mennessä toiminnassaan parasta käytettävissä olevaa tekniikkaa siten, että otetaan huomioon asianomaisten laitosten tekniset ominaisuudet, niiden maantieteellinen sijainti ja paikalliset ympäristöolosuhteet.
            
         
               2.
            
            
               Jäsenvaltioiden olisi seurattava huolellisesti piperatsiinia koskevan parhaan käytettävissä olevan tekniikan soveltamista ja ilmoitettava komissiolle kaikesta mahdollisesta kyseistä tekniikkaa koskevasta tärkeästä kehityksestä osana BAT-tietojenvaihtoa.
            
         
               3.
            
            
               Paikallisia päästöjä ympäristöön on tarvittaessa valvottava kansallisilla säännöksillä sen varmistamiseksi, ettei ympäristölle aiheudu riskiä.
            
         2   JAKSO
   METYLEENIDIFENYYLIDI-ISOSYANAATTI
   
      
         (CAS-nro 26447-40-5, Einecs-nro 247-714-0)
      
   
   Työntekijöitä koskevat riskinvähentämistoimenpiteet
   
               4.
            
            
               Työnantajien, jotka käyttävät metyleenidifenyylidi-isosyanaattia niitä käyttötapoja varten, jotka riskinarvioinnissa on yksilöity huolta aiheuttaviksi, olisi otettava huomioon kaikki kansallisella tasolla laaditut alakohtaiset suositukset, jotka perustuvat neuvoston direktiivin 98/24/EY (8) 12 artiklan 2 kohdan nojalla laatimiin vapaaehtoisiin käytännön ohjeisiin.
            
         3   JAKSO
   BUT-2-YYNI-1,4-DIOLI
   
      
         (CAS-nro 110-65-6, Einecs-nro 203-788-6)
      
   
   Työntekijöitä koskevat riskinvähentämistoimenpiteet
   
               5.
            
            
               Työnantajien, jotka käyttävät but-2-yyni-1,4-diolia niitä käyttötapoja varten, jotka riskinarvioinnissa on yksilöity huolta aiheuttaviksi, ja erityisesti hiutaleita käytettäessä, olisi otettava huomioon kaikki kansallisella tasolla laaditut alakohtaiset suositukset, jotka perustuvat komission direktiivin 98/24/EY 12 artiklan 2 kohdan nojalla laatimiin käytännön ohjeisiin.
            
         4   JAKSO
   ANILIINI
   
      
         (CAS-nro 62-53-3, Einecs-nro 200-539-3)
      
   
   Työntekijöitä, kuluttajia ja ympäristöä koskevat riskinvähentämistoimenpiteet
   
               6.
            
            
               Työantajien, jotka käyttävät aniliinia toimissa, joissa altistuminen on ennakoitavissa (kuten suljettujen järjestelmien huolto ja ylläpito) olisi otettava huomioon kaikki kansallisella tasolla laaditut alakohtaiset suositukset, jotka perustuvat komission direktiivin 98/24/EY 12 artiklan 2 kohdan nojalla laatimiin käytännön ohjeisiin.
            
         
               7.
            
            
               Jäsenvaltioiden olisi valvottava aktiivisesti ja tosiasiallisesti, saatetaanko niiden alueella markkinoille aniliinia sisältäviä kulutustuotteita, ja ilmoitettava siitä komissiolle Euroopan parlamentin ja neuvoston direktiivillä 2001/95/EY (9) perustetun nopean varoitusjärjestelmän (RAPEX) kautta. Tuotteet olisi tarvittaessa vedettävä markkinoilta, koska ne eivät ole turvallisia yleistä tuoteturvallisuutta koskevan direktiivin 2001/95/EY säännösten perusteella.
            
         
               8.
            
            
               Sellaisten vesistöalueiden osalta, joissa aniliinipäästöt saattavat aiheuttaa riskin, olisi asianosaisten jäsenvaltioiden vahvistettava ympäristön laatustandardeja, ja niitä olisi noudatettava 22 päivään joulukuuta 2015 mennessä. Kansalliset pilaantumista vähentävät toimenpiteet olisi ympäristölaatustandardien noudattamiseksi sisällytettävä Euroopan parlamentin neuvoston direktiivissä 2000/60/EY (10) tarkoitettuihin vesistöaluekohtaisiin hoitosuunnitelmiin.
            
         
               9.
            
            
               Asianosaisten jäsenvaltioiden toimivaltaisten viranomaisten olisi vahvistettava direktiivin 96/61/EY mukaisesti myönnetyissä toimiluvissa aniliiniin liittyvät edellytykset, päästöjen raja-arvot tai vastaavat parametrit tai tekniset toimenpiteet, jotta asianosaiset laitokset soveltaisivat 31 päivään lokakuuta 2007 mennessä toiminnassaan parasta käytettävissä olevaa tekniikkaa siten, että otetaan huomioon asianosaisten laitosten tekniset ominaisuudet, niiden maantieteellinen sijainti ja paikalliset ympäristöolosuhteet.
            
         
               10.
            
            
               Jäsenvaltioiden olisi seurattava huolellisesti aniliinia koskevan parhaan käytettävissä olevan tekniikan soveltamista ja ilmoitettava komissiolle kaikesta mahdollisesta kyseistä tekniikkaa koskevasta tärkeästä kehityksestä osana parasta käytettävissä olevaa tekniikkaa koskevaa tietojenvaihtoa.
            
         
               11.
            
            
               Aniliinin paikallisia päästöjä vesiympäristöön ja ilmakehään olisi tarvittaessa valvottava kansallisilla säännöksillä sen varmistamiseksi, että ympäristölle aiheutuva riski voidaan estää tai sitä voidaan vähentää.
            
         5   JAKSO
   DI-(2-ETYYLIHEKSYYLI)FTALAATTI (DEHP)
   
      
         (CAS-nro 117-81-7, Einecs-nro 204-211-0)
      
   
   Ympäristöä koskevat riskinvähentämistoimenpiteet
   
               12.
            
            
               Sellaisten vesistöalueiden osalta, joissa DEHP-päästöt saattavat aiheuttaa riskin, olisi asianosaisten jäsenvaltioiden vahvistettava ympäristön laatustandardeja, ja saavutettava ne 22 päivään joulukuuta 2015 mennessä. Kansalliset pilaantumista vähentävät toimenpiteet olisi ympäristölaatustandardien noudattamiseksi sisällytettävä Euroopan parlamentin ja neuvoston direktiivissä 2000/60/EY tarkoitettuihin vesistöaluekohtaisiin hoitosuunnitelmiin.
            
         6   JAKSO
   FENOLI
   
      
         (CAS-nro 108-95-2, Einecs-nro 203-632-7)
      
   
   Kuluttajia ja ympäristöä koskevat riskinvähentämistoimenpiteet
   
               13.
            
            
               Jäsenvaltioiden olisi valvottava aktiivisesti ja tosiasiallisesti, saatetaanko niiden alueella markkinoille fenolia sisältäviä kulutustuotteita, ja ilmoitettava siitä komissiolle direktiivillä 2001/95/EY perustetun nopean varoitusjärjestelmän (RAPEX) kautta. Tuotteet olisi tarvittaessa vedettävä markkinoilta, koska ne eivät ole turvallisia yleistä tuoteturvallisuutta koskevan direktiivin 2001/95/EY säännösten perusteella.
            
         
               14.
            
            
               Asianosaisten jäsenvaltioiden toimivaltaisten viranomaisten olisi vahvistettava direktiivin 96/61/EY mukaisesti myönnetyissä toimiluvissa fenoliin liittyvät edellytykset, päästöjen raja-arvot tai vastaavat parametrit tai tekniset toimenpiteet, jotta asianosaiset laitokset soveltaisivat 31 päivään lokakuuta 2007 mennessä toiminnassaan parasta käytettävissä olevaa tekniikkaa siten, että otetaan huomioon asianosaisten laitosten tekniset ominaisuudet, niiden maantieteellinen sijainti ja paikalliset ympäristöolosuhteet. Asianosaisten jäsenvaltioiden olisi kiinnitettävä erityistä huomiota fenolin tuotanto- ja/tai prosessointilaitosten aiheuttamiin mahdollisiin riskeihin, koska näiden laitosten alueella sijaitsevat teollisuuden jätevesien puhdistuslaitokset saattavat aiheuttaa päästöjä ja koska ihmiset altistuvat päästöille ympäristön kautta (kasvien versot ovat saastuneet ilmapäästöistä).
            
         
               15.
            
            
               Jäsenvaltioiden olisi seurattava huolellisesti fenolia koskevan parhaan käytettävissä olevan tekniikan soveltamista ja ilmoitettava komissiolle kaikesta mahdollisesta kyseistä tekniikkaa koskevasta tärkeästä kehityksestä osana parasta käytettävissä olevaa tekniikkaa koskevaa tietojenvaihtoa.
            
         
               16.
            
            
               Paikallisia päästöjä ympäristöön ja teollisuuden jätevesien puhdistuslaitoksiin olisi tarvittaessa valvottava kansallisilla säännöksillä sen varmistamiseksi, ettei teollisuuden jätevesien puhdistuslaitoksessa esiinny mikro-organismeja ja jotta ihmiset eivät altistu ympäristön kautta.
            
         7   JAKSO
   OSOITUS
   
               17.
            
            
               Tämä suositus on osoitettu kaikille toimialoille, joilla tuodaan, valmistetaan, kuljetetaan, varastoidaan, sisällytetään johonkin valmisteeseen tai muuten käsitellään, käytetään, käsitellään jätteinä tai hyödynnetään kyseisiä aineita, sekä kaikille jäsenvaltioille.
            
         
      Tehty Brysselissä 6 päivänä joulukuuta 2007.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EYVL L 84, 5.4.1993, s. 1. Asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EYVL L 131, 26.5.1994, s. 3.
   
      (3)  EYVL L 231, 28.9.1995, s. 18.
   
      (4)  EYVL L 25, 28.1.1997, s. 13.
   
      (5)  EYVL L 161, 29.6.1994, s. 3.
   
      (6)  EUVL C 34, 7.2.2008, s. 1.
   
      (7)  EYVL L 257, 10.10.1996, s. 26. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 166/2006 (EUVL L 33, 4.2.2006, s. 1).
   
      (8)  EYVL L 131, 5.5.1998, s. 11. Direktiivi sellaisena kuin se on muutettuna Euroopan parlamentin ja neuvoston direktiivillä 2007/30/EY (EUVL L 165, 27.6.2007, s. 21).
   
      (9)  EYVL L 11, 15.1.2002, s. 4.
   
      (10)  EYVL L 327, 22.12.2000, s. 1. Direktiivi sellaisena kuin se on muutettuna päätöksellä N:o 2455/2001/EY (EYVL L 331, 15.12.2001, s. 1).